b"\n_START_ARTICLE_\nSimfonia n\xc3\xbam. 2 (Borod\xc3\xadn)\n_START_SECTION_\nLa simfonia\n_START_PARAGRAPH_\nEl llenguatge mel\xc3\xb2dic \xc3\xa9s \xc3\xbanic, el qual contribueix a fer que aquesta sigui una de les simfonies m\xc3\xa9s originals del segle XIX. Virtualment la totalitat de les melodies dels quatre moviments s\xc3\xb3n mosaics de c\xc3\xa8l\xc2\xb7lules, massa llargues i amb massa car\xc3\xa0cter propi per ser motius i, tanmateix, en exc\xc3\xa9s curtes i molt concentrades per ser melodies completes en si mateixes. La primera d'aquestes c\xc3\xa8l\xc2\xb7lules s'escolta al comen\xc3\xa7ament, immediatament despr\xc3\xa9s de la primera nota sostinguda. Despr\xc3\xa9s d'aquesta figura de corda alterna amb calder\xc3\xb3, fa la seva entrada una c\xc3\xa8l\xc2\xb7lula oposada en els vents. Escoltem la influ\xc3\xa8ncia de la m\xc3\xbasica folkl\xc3\xb2rica russa, per\xc3\xb2 encara cap verdadera melodia. Les dues c\xc3\xa8l\xc2\xb7lules s'alternen fins que apareix una tercera en els violoncels, d'alguna manera m\xc3\xa9s llarga, m\xc3\xa9s l\xc3\xadrica, molt bella, per\xc3\xb2 sense ser encara una verdadera tonada. Aquestes tres c\xc3\xa8l\xc2\xb7lules s\xc3\xb3n juxtaposades i variades, per\xc3\xb2 no \xc3\xa9s possible un verdader desenvolupament tem\xc3\xa0tic partir de materials tan fragmentats._NEWLINE_El garbuix del scherzo est\xc3\xa0 basat en dues idees que s'apropen m\xc3\xa9s a melodies reals que qualsevulla de les del primer moviment. La segona \xc3\xa9s particularment interessant per llurs captivant's s\xc3\xadncopes. La levitat d'aquest moviment ve donada per la indicaci\xc3\xb3 del temps, prestissimo, i pel seu inhabitual temps d'1/1._NEWLINE_El corn nom\xc3\xa9s executa l'\xc3\xbanica melodia completa de la simfonia al principi del tercer moviment. El final \xc3\xa9s novament un mosaic de c\xc3\xa8l\xc2\xb7lules. \xc3\x89s graci\xc3\xb3s que una obra amb tant poques tonades reals, ens impacti com a meravellosament mel\xc3\xb2dica. Les c\xc3\xa8l\xc2\xb7lules s\xc3\xb3n de tipus folkl\xc3\xb2ric i incl\xc3\xbas cantables, per\xc3\xb2 estructural-ment s\xc3\xb3n diferents de les can\xc3\xa7ons folkl\xc3\xb2riques._NEWLINE_Borod\xc3\xadn considerava aquesta simfonia com un retrat de la seva vella R\xc3\xbassia. S'ha suposa que el primer moviment descriu la reuni\xc3\xb3 dels pr\xc3\xadnceps russos, el moviment lent recorda als antics bayans (equivalent rus dels trobadors) eslaus i el final retrata un banquet de celebraci\xc3\xb3 d'herois."